**Nedēļas "*radi!2013*" ietvaros aicinām darināt savu unikālo**

**XXV Vispārējo latviešu Dziesmu un XV Deju svētku zīmi**

Vai pasaulē ir daudz kultūru, kas svin svētkus savai dziesmai? Latvijai degsme dziedāt ir devusi unikālu gadsimtu pieredzi identitātes saglabāšanā.

Šovasar Latvijas galvaspilsētā Rīgā laikā no 30.jūnija līdz 7.jūlijam XXV Vispārējos latviešu Dziesmu un XV Deju svētkos kopā pulcēsies apmēram 40 000 svētku tradīcijas kopēji no visas Latvijas, kā arī citām pasaules valstīm. 2013.gada Dziesmu un deju svētku 140 gadadiena paies Jāņu zīmē. „Gaisma līgo Latvijā!” – tāds ir svētku vadmotīvs.

Dziesmu un deju svētku tradīcija ir apliecinājums cilvēku radošumam un darītpriekam. Tāpēc XXV Vispārējo latviešu Dziesmu un XV Deju svētku rīkotāji nedēļas *„radi! 2013”* ietvaros aicina ikvienu, kas to vēlas – kļūt piederīgam šiem svētkiem un solo izpildījumā vai kopā – draugu un domubiedru pulkā radīt – iedziedāt savu unikālo svētku zīmi.

Sīkāka informācija svētku rīkotāja - Latvijas Nacionālā kultūras centra mājas lapā: <http://www.lnkc.gov.lv/index.php?option=com_content&task=view&id=999&Itemid=1>

Kontaktinformācija: Inga Bika, e-pasts: Inga.Bika@lnkc.gov.lv, tālr.67228985